Downloaded from YTS.MX
Official YIFY movies site: YTS.MX
ท่อนดรอปมาแล้ว
มาแล้ว…
(ผู้หญิงไม่มีกั๊ก)
(เวลา 7:49 น. - 30 องศาเซลเซียส)
สายแล้วๆ
- ที่รัก - หืม
ลืมจ่ายค่าแก๊สอีกแล้วเหรอ
แย่ละ ผมลืมไปเลย ไม่ต้องห่วง เดี๋ยววันนี้ผมจะจ่ายออนไลน์
จะจ่ายยังไง เน็ตก็ล่มด้วย คุณต้องโทรหาบริษัทแต่ไม่เห็นทำเลย
ไปเถอะที่รัก กว่าคุณจะกลับมา ผมจะจัดการทุกอย่างให้เรียบร้อยเอง
เพิ่งกลับบ้านเหรอ
ขอบใจ
โอ๊ย อะไรวะเนี่ย
อรุณสวัสดิ์ บีอา
อรุณสวัสดิ์ เลาร่า
เลาร่า ดีใจที่ได้เจอกัน
เมื่อคืนเสียงดังจนฉันนอนไม่หลับเลย
ตายจริง
อืม จะบอกให้นะว่านอนไม่หลับแปลว่าอะไร บีอา
ราฟาเอลินญา ลูกคนโตของฉัน กินนมแม่จนสองขวบ
เธอหิวนมตอนไหนก็ต้องได้กิน นมฉันเลือดออกเลยด้วยซ้ำ
เคยหัวนมแตกไหม จนหนองไหลเลยน่ะ คงไม่สินะ
กว่าราฟาเอลินญาจะหย่านม เบอร์นาโดก็เกิดแล้ว
และเริ่มมีฝันร้ายตอนกลางคืน
กลัวอะไรเหรอ ไม่รู้เลย
แต่เขาทำฉันตื่นคืนละเป็นร้อยครั้ง
ฉันนอนไม่หลับตั้งหกปี บีอา
นั่นต่างหากที่ฉันเรียกว่านอนไม่หลับ
ผมขอโทษจริงๆ
ไม่ ไม่ต้องขอโทษ
ฉันเพิ่งค้นพบสิ่งมหัศจรรย์ ที่เรียกว่าสิทธิ์เลี้ยงดูร่วมกัน
ฉันได้พักตั้งครึ่งสัปดาห์
เข้าใจละ
แต่ฉันไม่ได้พัก เลาร่า ไม่ได้พักเลย
ดังนั้นช่วยเบาเสียงหน่อยได้ไหม
ไม่ต้องห่วงหรอก
ฉันจะไปรับลูกๆ แล้ว จะได้อยู่กับลูกจนถึงพรุ่งนี้
ดังนั้นปาร์ตี้ครั้งต่อไปจะมีอีกที…
วันมะรืน
ใช่ค่ะ
ขอไปหน่อยนะ
อีกห้านาทีจะถึงค่ะ
(เปโดร เปาโล)
เราเลยเวลานัดแล้ว วันนี้ผมยุ่งมากนะบีอา
รู้ค่ะ ใกล้จะถึงแล้ว
(45 นาที)
สี่สิบห้า
ใครมาจอดในที่ฉันเนี่ย
(มีนา+)
จองคิวเมสเซนเจอร์ซะ… ห้านาทีที่นานเป็นชาติเลยนะ
- คือ… - มาถ่ายรูปตรงนี้
- อรุณสวัสดิ์ทุกคน - มาใช้พื้นหลังตรงนี้
เดี๋ยวๆ มานี่
- ขอโทษนะคะ - อยู่ตรงนี้
ขอโทษค่ะ เปโดร เปาโล
มีคนจอดรถตรงที่ของฉัน คุณ…
บีอา รถติดน่ะมีไว้สำหรับคนชีวิตติดหล่ม
รู้ไหมว่าใครพูดเอาไว้
- ไม่รู้ - ผมเอง
มาถ่ายรูปตรงนี้
เปโดร เปาโล ฟังอยู่รึเปล่า ฉันบอกว่ามีคนจอดรถในที่ของฉัน
ฟังอยู่ เอาไว้ค่อยคุยกัน นั่งสิ
ใครมายุ่งล่ะนี่
บีอา คุณจะนิยามมีนามาอิสว่ายังไง
เป็นเว็บไซต์สำหรับผู้หญิงค่ะ
- ไม่ใช่ - นิตยสารดิจิทัลสำหรับผู้หญิงเหรอ
นั่นมันแน่อยู่แล้ว บีอา
ผมจะพูดใหม่ละกัน
สองสามปีมานี้ โลกมันเปลี่ยนไปแล้ว
คิดว่าเราตามทันไหม
แน่นอนค่ะเปเป้ เราตามทันอยู่แล้ว
หน้าปกของเราก็มีความหลากหลายขึ้นเรื่อยๆ นะ
เราเลิกทำบทความไร้สาระอย่าง "วิธีจับผู้ชายให้อยู่หมัดในห้าวัน" แล้ว
ผมจะเข้าประเด็นเลยละกัน
คุณโพสต์คลิปรีลหรือติ๊กต็อกครั้งสุดท้ายเมื่อไหร่
ไม่ใช่สำหรับมีนามาอิส ในบัญชีของคุณเอง
คุณไม่มีตัวตนในโซเชียลมีเดียเลย บีอา
สมัยนี้มีแต่คนที่อยากแชร์ชีวิตตัวเอง ถึงจะทำงานออนไลน์ในสื่อดิจิทัล
อย่างเช่น ผู้อ่านมีนามาอิสรู้ไหมว่า สัปดาห์นึงคุณมีเซ็กซ์กี่ครั้ง
- และเสร็จรึเปล่า - จะบ้าตาย…
ไม่มีใครรู้เลย ไม่มีทางรู้ได้
ไม่…
ขอโทษนะ เปโดร เปาโล
หน้าที่ของฉันคือคิดบทความดีๆ ไม่ใช่เป็นประเด็นของบทความซะเอง
- ฉันสร้างคอนเทนต์ ฉันไม่ใช่คอนเทนต์ - ยิ่งขุดหลุมฝังตัวเองเลย
ฟังที่คุณพูดเข้าสิ "ฉันไม่ใช่คอนเทนต์"
คุณไม่เชื่อมั่นในตัวเองเลย บีอา
ขอโทษนะ แต่คุณพูดอะไรไม่มีเหตุผลเลย
เดี๋ยวคุณก็เข้าใจเอง
- เคยได้ยินชื่อปาโลม่า ดินิซไหม - บล็อกเกอร์น่ะเหรอ
- อินฟลูเอนเซอร์ที่ดังที่สุดของบราซิลต่างหาก - ฉันรู้ว่าเธอเป็นใคร
ฉันให้เธอเขียนเรื่องง่ายๆ ก็ได้ แต่ไม่ใช่ขึ้นปก
ยังไงเธอก็อยู่ที่นี่แล้ว นั่นไง
เธอกำลังพาผู้ติดตามทัวร์อยู่ นี่จะเป็นผลดีต่อนิตยสารเรานะ
เธอพูดอะไรน่ะ
นี่นะคะทุกคน
(ปาโลม่า)
ข่าวใหญ่ ฉันเป็นซีอีโอ ด้านคอนเทนต์คนใหม่ที่มีนามาอิส
ดูทีมเราสิ
นี่บีอา เธอทำงานให้ฉัน
เดี๋ยวจะพาไปดูมุมกาแฟเริ่ดๆ นะ
เธอน่าทึ่งมาก
เดี๋ยวนะเปเป้
คุณจะไล่ฉันออกเหรอ
เปล่า ไม่ใช่อยู่แล้ว
ยังไงคุณก็รู้นี่
ต้องมีทั้งคนเก่าและคนใหม่ นิตยสารถึงจะไปรอด
ผมไม่ได้ไล่คุณออก ปาโลม่าเป็นหัวหน้าคนใหม่ของคุณ
หัวหน้าอะไร หมายความว่าไง
เปโดร เปาโล คุณพูดเสมอว่า ไม่มีตำแหน่งไหนสูงกว่าฉันแล้ว
ปาโลม่ามีผู้ติดตาม 50 ล้านคนเชียวนะ คุณมีสักกี่คน
มี 100 คน ไม่สิ 96
หายไปสี่คนตอนที่คุณแท็กฉันในรูป
- ผมเหรอ - ขอโทษค่ะ ฉันถ่ายวิดีโออยู่
บีอา เป็นเกียรติอย่างยิ่งค่ะ
ฉันปาโลม่าค่ะ
ฉันเป็นแฟนคลับคุณมาตั้งแต่เด็กๆ เลย
ฉันชื่นชมผลงานของคุณจริงๆ
ตายจริง เริ่มตื้นตันแล้วสิ
เจ๋งเลย มาฉลองกัน
ปาโลม่า เรียกทุกคนมาถ่ายรูปหมู่เลยได้ไหม
- ได้เลยค่ะ - รูปเป็นทางการลงอินสตาแกรมคุณ
- แล้วโพสต์เลย - ต้องไวรัลแน่
บีอา ไปตามสตาฟคนอื่นที
พวกฝ่ายการเงินกับผู้หญิงอ้วนที่แผนกต้อนรับน่ะ
ทุกคนในบริษัทต้องอยู่กันพร้อมหน้า ไม่งั้นจะมีคนบ่นอีก
ดีมาก ขอบคุณนะ
เฮ้อ พ่อครับ
พ่อตายถูกเวลาพอดีเลย
ก๊อกๆ
อย่าโกรธผมนะ ผมก็เพิ่งรู้เหมือนกัน
เฮ้อ ให้ตายสิ
จะมีนิตยสารหัวก้าวหน้า สมัยใหม่ มีความหลากหลายไปเพื่ออะไร
ถ้าเปโดร เปาโลเอาแต่จ้าง ผู้หญิงพิมพ์นิยมทั่วไป
จริงๆ นะ กาเบรียล เธอโพสต์คลิปสอนแต่งหน้านะ
ผมชอบผู้หญิงไม่แต่งหน้ามากกว่า
สวยเป็นธรรมชาติ เหมือนคุณ
เขาพูดเสมอว่าไม่มีใครตำแหน่งสูงกว่าฉันแล้ว ฉันถึงเลื่อนขั้นไม่ได้
ใจเย็นๆ ละกัน ที่เปเป้ต้องการจริงๆ คือ นักลงทุนมาเป็นหุ้นส่วน
สมัยนี้ แม้แต่นักธนาคารยังทำเงิน ไม่ได้เท่านักธุรกิจหญิงตามอินเทอร์เน็ตเลย
นักธุรกิจหญิงตามอินเทอร์เน็ตเหรอ ขอทีเถอะกาเบรียล
เธอเป็นแค่บล็อกเกอร์สอนแต่งหน้า โอเคนะ
อีกเรื่องนึง
ฉันไม่รู้จริงๆ ว่าจะให้อะไร เป็นของขวัญแต่งงานพวกคุณดี
ฉันดูรายการของที่วาเลนติน่า คู่หมั้นของคุณอยากได้แล้ว
มีถังขยะราคา 1,000 เรอัลเลยนะ
วาเลนติน่าก็มีนิสัยแปลกๆ แต่เธอเป็นคนดี
- อ๋อเหรอ - นี่
ลืมไปเลย ยัยเด็กซื่อบื้อคนนั้นแย่งที่จอดรถฉัน
ฟังนะบีอา ผมว่า… ช่างเถอะ
- มีอะไร บอกมาสิ - โอเค
ผมไม่ชอบเวลาคุณโมโห เพราะคุณจะเสียส่วนที่ดีที่สุดของคุณไป
ความนิ่งสงบ เยือกเย็น สบายๆ และมั่นคงของคุณ
แหม
- เจอตัวแล้วพ่อคุณ - ดูซิใครมา
- ไงคะบีอา สบายดีไหม - ดี วาเลนติน่า คุณล่ะ
- ชอบชุดคุณนะ - ขอบคุณค่ะ
ฉันชอบออฟฟิศคุณนะ ทั้งสวยทั้งกว้างเลย
- ใช่ - ไปกันดีไหมที่รัก
ค่ะ ที่รัก เดี๋ยวฉันจะลืม… คุณใส่กางเกงในอยู่ใช่ไหม
- โทษที - วาเลนติน่า
เราจะไปร้านช่างตัดสูทกันน่ะ
เขาเลือกชุดที่แพงที่สุดเลย คุณทำตัวเป็นเจ้าสาวมากกว่าฉันอีก
อะไรแย่กว่ากันนะ ไม่ใส่กางเกงใน หรือใส่กางเกงบ็อกเซอร์รุ่นคุณปู่
เหมือนสามีฉัน
แล้วไงล่ะ ผมก็ใส่นะ
อยากหัวเราะก็เอาเลย
ถ้าผู้ชายยอมโดนผู้หญิงหัวเราะเยาะได้ โลกจะน่าอยู่ขึ้นเยอะ
แต่อย่ามากเกินไปละกัน
กาเบรียลบ่นตลอดเลย ถ้าผู้หญิงหัวเราะดังเกินไปเวลาดูหนัง
- จริงเหรอ - ใช่สิ
แต่พูดตามตรง มันน่ารำคาญนะ
ไปกันไหม
ไปค่ะ
บายนะคะบีอา เดี๋ยวเราไปสาย
- บาย - บาย
- นั่นน่ะ - ค่ะ ฉันจะคิดดู
ได้เลย
(ใบสั่งค่าปรับจอดรถ ศาลากลาง)
สวัสดีค่ะ ฉันชื่อเอ็ดน่า ซูซ่า มีอะไรให้ช่วยไหมคะ
หวัดดีค่ะเอ็ดน่า สวัสดี
ฉันแจ้งให้ช่างมาซ่อมหลายวันแล้ว แต่ไม่มีใครมาเลย
ช่วยเช็กได้ไหมว่าเกิดอะไรขึ้น
เอ็ดน่า
สวัสดีค่ะ ยินดีต้อนรับสู่ ผู้ให้บริการโทรคมนาคมชั้นนำของบราซิล
ขอบคุณที่โทรมาค่ะ กรุณาใส่รหัสลูกค้าของคุณ
สาม สี่ เยี่ยมมาก
เปโดร เปาโลบอกว่าเขาตำแหน่งสูงสุด
ฉันทำตำแหน่งเดิม ได้เงินเดือนเท่าเดิมมาสิบปีแล้ว
ตอนนี้เขายังจ้างผู้หญิงคนนี้มาอีก
โรเบอร์ต้า ฟังที่ฉันพูดอยู่รึเปล่า
ขอโทษนะ ช่วงนี้ฉันกำลังแย่น่ะ
ติอาโกเล่นแอปหาคู่อยู่ เข้าใจไหมมันแปลว่าอะไร
เข้าใจว่าเขามีมือถือ เขาเป็นโสดเหรอ
แปลว่าฉันก็เล่นแอปเดียวกัน แต่เขาไม่แมตช์กับฉันเลย
ไม่มีลมพัดหวน ไม่มีย้อนอดีต ไม่มีถ่านไฟเก่าอะไรทั้งนั้น
เธอใช้แอปหาคู่เหรอ
ฟังข้อความเสียงนี่สิ
โรเบอร์ต้า เราตกลงว่าจะไม่คุยกันแล้ว…
เห็นไหม
ดังนั้นเลิกโทรหายายผมซะที
มันผ่านมาหกเดือนแล้ว ขอร้องล่ะ
งี่เง่าชะมัด กีดกันไม่ให้ฉันจากเพื่อนรักฉัน
ผู้ชายนี่เหมือนกันหมดจริงๆ
คุณยายของเขา เป็นเพื่อนรักเธอด้วยเหรอ โรเบอร์ต้า
ใช่สิ เราคุยกันทุกวัน แขร์สูตรอาหารกัน…
โรเบอร์ต้า ฟังฉันสักหน่อยได้ไหม
ฉันไม่ได้…
- อี๋ - มีอะไร
- แหวะ อย่าดูนะ - เกิดอะไรขึ้น ตายแล้ว
- จะอ้วก - ปลดล็อกสิ ฉันอยากเห็น
- โพสต์อะไรเหรอ - จะอ้วก
- เกิดอะไรขึ้น - เดี๋ยวนะ
เขาบอกว่าเขาบังเอิญส่งรูปให้ไม่ใช่เหรอ ที่รัก
ไม่แน่ใจเหมือนกันที่รัก คุณก็รู้ว่าลูกชายคุณชอบแกล้งฉัน
ถึงจะเป็นเรื่องบังเอิญ เขาก็ส่งรูปนู้ดไปทั่วเลยนะ
เขายังไม่บรรลุนิติภาวะ มันไม่ดีนะ
เราคนละรุ่นกับเขาแล้ว บีอา เข้าใจเขาหน่อยเถอะ
เขาตั้งใจจะส่งให้แฟน แต่ดันส่งให้คุณแทน ใจเย็นๆ น่า
บีอา ประชุมกองบรรณาธิการ
ตอนนี้คุณอ้างว่ารถติดไม่ได้แล้ว มาเร็ว
ฉันมีข้อเสนอค่ะ สามเรื่องใหญ่ๆ และสองเรื่องเล็กๆ สำหรับฉบับต่อไป
เราน่าจะคุยกันเรื่องความอ่อนเพลีย และโดดเดี่ยวของคนเป็นแม่
และมีเรื่องการทดสอบเซรุ่มที่ใช้กับไวเบรเตอร์…
ก่อนอื่น ฉันอยากเริ่มการประชุมนี้ด้วยสองเรื่อง
เชิญเลยครับ เปล่งประกายเลย ยกประชุมครั้งนี้ให้คุณแล้ว
โทษทีนะ เริ่มประชุมเหรอ
- ฉันกำลังพูด… - รอเดี๋ยว บีอา
ฉันอยากเริ่มด้วยการบอกว่า ฉันรู้สึกเป็นเกียรติอย่างยิ่งที่ได้อยู่ที่นี่กับคุณ
ฉันเคยซื้อนิตยสารตอนเป็นเด็กๆ กับวัยรุ่น ตอนที่ยังพิมพ์เป็นเล่มอยู่
จำได้ไหม
ฉันไม่ได้เด็กขนาดนั้นหรอกนะ
แล้วชื่อใครนะที่อยู่ในบทความชิ้นใหญ่ที่สุดเสมอ
ชื่อคุณไงคะ บีอา
จริงๆ นะคะ เป็นเกียรติมากเลยที่ได้อยู่ที่นี่กับคุณ
ขอบคุณมากค่ะ ปาโลม่า
อย่างที่บอก และด้วยความเคารพนะคะ
ฉันคิดว่าสิ่งที่คุณพูด ฟังดูเป็นศตวรรษที่ 21 ไปหน่อย
อ่อ ยิ่งในเมื่อเราไม่รู้ด้วยซ้ำว่า จะมีศตวรรษหน้ารึเปล่า
ถามหน่อย คุณแต่งหน้าเก่งมาก แล้วเรื่องนิตยสารล่ะ
คืองี้นะคะ บีอา
ยอดขายสื่อสิ่งพิมพ์ตกลง 57 เปอร์เซ็นต์ ในช่วงห้าปีที่ผ่านมา
และคุณคิดว่าคุณเป็นอัจฉริยะที่ทำนิตยสารดิจิทัล
แต่ความจริงก็คือตั้งแต่ปี 2021 มันลดลง 21 ถึง 26 เปอร์เซ็นต์ต่อปี
ทำไมล่ะ
ลองดูสมาชิกมีนามาอิสสิ
อายุน้อย ชนชั้นกลางชั้นสูง อายุ 25 ขึ้นไป
เรียนมหาวิทยาลัยทุกคน แต่ไม่ใช่สายวิชาการ
และใส่ใจกับการทำให้โลกนี้น่าอยู่ขึ้นพอสมควร
แต่ก็แค่พอสมควรนะ
ดังนั้นถ้าคุณอยากพูดเรื่องหมีขั้วโลกร้องไห้
เพราะโลกจะแตก ก็ต้องเป็นบทความที่ไม่ยาวและน่าเบื่อไป
ต้องมาจากมุมมองของมนุษย์ที่เข้าถึงได้
วิดีโอสั้นๆ ที่ทรงพลัง
แล้วหลังจากนั้น ก็เป็นบทความ เรื่องราศีที่มีเสน่ห์ทางเพศที่สุด
ช่วยให้คนคลายกังวลได้ นึกออกไหม
พูดต่อนะ
บทความที่ฉันเสนอจะมีประสิทธิภาพมาก โดยเฉพาะในอินสตาแกรม
เอาอย่างนี้นะ
คุณอยากสัมภาษณ์เฟ โนเบร เรื่องความสัมพันธ์แบบเปิดไหม
อยากสิ
- งั้นขอคำพูดเด็ดจากเธอก็พอ - ผมเหรอ
ไม่ต้องเสียเวลาสัมภาษณ์ยาวสองหน้าหรอก
แค่โปรยข้อความไปประโยคเดียว ในคลิปรีลสามวินาที
ให้เฟ โนเบรจูบสามีของเธอ แล้วเขาก็หันไปจูบผู้หญิงอีกคน
เรียบร้อย วิดีโอสามวินาที
ไม่ต้องยืดยาวเป็นห้าหน้า น่าเบื่อพูดไปเรื่อย
- จดไว้สิ - จริงค่ะ
- มันเป็นเทรนด์ - อ่อ
"อินโฟเทนเมนต์" ข้อมูลและความบันเทิง
แต่เรายังจะทำนิตยสารดิจิทัล ที่มีคอนเทนต์จริงๆ ใช่ไหม
ผู้อ่านของเรามีแต่ผู้หญิงฉลาดๆ
ผู้อ่านที่ไหน
เปโดร เปาโลบอกว่า ถ้าเราขาดทุนอีกสองเดือน เราไปไม่รอดแน่
- หมายความว่าไง - ไม่รอดเหรอ
ผมขอโทษ ผม…
- ถามจริง - ผมพูดเหรอ
- คุณพูดเอง - เวรละ
ขอโทษนะบีอา
ฉันนึกออกว่าเรื่องนี้คงยากสำหรับคุณ แต่…
ฉันพูดด้วยความรักนะ
ฉันอยู่ตรงนี้เพื่อคุณ
ถูกต้อง ปาโลม่าคือผู้อ่านเป้าหมายของเรา เราควรจะฟังเธอ
ขอโทษนะทุกคน ฉัน…
ไม่รู้สิ ฉันรู้สึกไม่ค่อยดีเลย ไม่สบายนิดหน่อย
ฉันต้องหายใจลึกๆ ความดันฉันตกแล้ว
- บีอา - แย่แล้ว
- นี่ - พระเจ้า
บีอา พูดสิๆ
- บีอา - บีอา
- นี่ - พระเจ้า ตกใจหมดเลย
ไหวไหมบีอา
ไม่…
ไม่ ฉันไม่ไหว ฉันต้อง…
ไป…
- เดี๋ยวก่อน - คุณต้องไปสูดอากาศหน่อย
ขอตัวนะ ขอโทษทีทุกคน
ผมไปเอง… บีอา
- ไปเอาน้ำให้เธอดื่มหน่อย - ผมไปเอง
- เดี๋ยวค่อยหักเงินเดือนเธอ - รอเดี๋ยว
สงสัยสังขารจะเล่นงานเธอซะแล้ว
เธอต้องหาหมอ
ว่าไง คุณเป็นไงบ้าง
ฉันรู้สึกแย่มาก
ฉันว่าฉันต้องนัดตรวจร่างกายแล้ว
ช่วงนี้ฉันรู้สึกแปลกๆ
ปวดหัว เจ็บหน้าอก หายใจขัด…
อยู่ดีๆ ก็อยากร้องไห้
คนที่ฉันชอบสมัยสาวๆ กำลังจะแต่งงาน เพราะงั้นฉันถึงรู้สึกแบบนี้รึเปล่า
- นี่ ไม่เอาน่า - ใช่ไหม
คุณยังสาวอยู่
ผมไม่ชอบที่พูดว่า "คนที่ชอบสมัยสาวๆ" อะไรนั่นเลย
ผมอาจจะไม่ใช่ศิลปินอย่างอันโตนิโอ แต่ผมก็มีเสน่ห์ของผมนะ
ใช่ และฉันก็ไม่ได้เลิศหรูอย่างวาเลนติน่าหรอก
แถมเพิ่งเป็นลมในที่ทำงานอีก
เราสมกันจริงๆ นะ
สมกันจริงๆ
ใช่
ออกไปกันเถอะ ไม่งั้นพวกเขาจะคิดว่าเรามีอะไรกัน
มาๆ
- ได้หายใจหน่อยก็ดีนะ - ใช่
กาเบรียล ขอฉันคุยกับบีอาหน่อยนะ
ได้ครับ
- ขอบคุณค่ะ - ขอตัวนะ
นี่ปาโลม่า ขอโทษที่เดินออกตอนประชุมแบบนั้นนะ
แต่ตอนนี้ฉันรู้สึกดีขึ้นแล้ว
เราประชุมกันต่อก็ได้นะถ้าคุณต้องการ ฉันจะเรียกทุกคนมา…
อย่าถ่ายวิดีโอฉันนะ
ไม่ใช่อย่างนั้น ดูมือถือคุณสิ ฉันเพิ่งส่งที่อยู่ไปให้
ฉันจองนัดให้คุณกับก็อดเดสพุสซี่
ก็อดเดสพุสซี่เหรอ
ฉันรู้ว่าคุณไม่ชอบหรอก ที่มีอินฟลูฯ แต่งหน้าไร้สาระ
มาเป็นหัวหน้า ออกคำสั่งกับคุณ
แต่ฉันจะสั่งให้คุณไป โอเคนะ
ฉันไม่เคยพูดอย่างนั้นนะ
แต่คุณคิดว่าฉันเก่งแค่เรื่องแต่งหน้า
เคยดูวิดีโอฉันแบบเปิดเสียงไหม ควรลองดูนะ
อาจจะช่วยให้คุณตาสว่างว่า กาเบรียลทำอะไรกับคุณอยู่
กาเบรียลเหรอ
กาเบรียลทำอะไรกับฉันเหรอ
สาวๆ ผู้ชายเหยียดเพศน่ะดูง่ายจะตาย
(ปาโลม่า #โบรเชียลลิสต์)
แต่พวกโบรเชียวลิสต์ล่ะ
คุณดูออกไหมว่าผู้ชายที่แสนดีคนนั้น ก็มีความเป็นพิษ
ทั้งที่ดูเหมือนเพอร์เฟกต์
คนที่คุณไม่เคยตัดใจได้ ทั้งที่มีแต่ทำให้คุณเสียใจ
เขาชอบเฟมินิสม์ รู้ศัพท์แสงที่ถูกต้องหมดเลย
แต่ทุกอย่างก็เข้าทางเขาตลอด
เขาเรียกตัวเองว่าเป็นคนรู้จักตัวเอง
และชอบขอโทษผู้หญิงทุกคนแทนตัวเองและทุกคน
เขาชอบเสียงหัวเราะของคุณ
แต่อย่าหัวเราะดังเกินไปล่ะ มันไม่เป็นกุลสตรี
เขาชมว่าคุณสวย "คุณต้องแต่งหน้าจัดขนาดนั้นเลยเหรอ"
แฮปปี้เบิร์ธเดย์ทูยู
แฮปปี้เบิร์ธเดย์ ทอมมี่ที่รัก
แฮปปี้เบิร์ธเดย์ทูยู
- ไชโย ทอมมี่ - ไชโย
เอาละ มาเป่าเทียนกันนะ หนึ่ง สอง สาม…
(ทอมมี่)
น่านะลูกแม่ เป่าเทียนสิ
เป่าเทียนสิเด็กบ้า เขาเป่าไม่เป็น…
เอาละนะ แม่ช่วยเอง หนึ่ง สอง สาม…
นั่นแหละลูก เย่
แหมพี่ ไม่ต้องรู้สึกแย่นะที่พี่ไม่มีลูกสี่ขา
เพราะงั้นถึงหงุดหงิดเหรอ
เปล่า ไม่ใช่อยู่แล้ว
ลืมไปแล้วเหรอว่าฉันมีลูกเลี้ยง แต่เขาเป็นลูกสองขาที่ฝึกไม่ได้
เออนี่ จะว่าอะไรไหมถ้าฉันขอกลับก่อน
เมื่อคืนฉันแทบไม่ได้นอนเลย วันนี้ที่ออฟฟิศก็เจอเรื่องแย่มาก
วันนี้เจอมาหนักเลยเหรอ
- มาก - อยากเล่าไหม
พี่ก็รู้นะว่าฉันอยู่ตรงนี้ถ้าพี่ต้องการอะไร
ฉันรู้ แต่วันนี้ไม่ได้ โอเคนะ
ฉันไม่อยากทำลายช่วงเวลาพิเศษนี้
และฉันก็รู้ว่าฉันพึ่งพี่ได้ทุกเรื่อง ใช่ไหม
พี่คนสวย สุดน่ารักๆ
ต้องการอะไรยะ สาวน้อย
แค่มีเรื่องอยากให้ช่วยนิดหน่อย
ไม่ใช่เรื่องใหญ่หรอก ฉันต้องเดินทางไปพูดในที่ประชุม
แค่สองวันเอง ฝากพี่ดูแลทอมมี่หน่อยนะ
- ได้ ฉันดูให้ - เยี่ยมเลย ขอบคุณนะ
ให้ฉันมารับได้เมื่อไหร่
ไม่ต้องรับ ทอมมี่ต้องอยู่ที่นี่
ทำไม
เพราะน้องเครียดมากเวลาขึ้นรถ มันแย่จริงๆ
แต่มันยุ่งยากสำหรับฉันนะ ฉันอยู่ที่นี่คอยเฝ้าทอมมี่ไม่ได้
ไม่ได้เหรอ
ไม่เป็นไร ไม่ต้อง… ฉันจะ…
- ไม่ได้ก็ไม่ได้ - ฉันจะอยู่เอง
จริงเหรอ
- จริงสิ - ขอบคุณนะพี่
รักพี่นะ
เดี๋ยวจะอธิบายยาของน้องให้นะ
ทอมมี่มีบางเรื่องที่พี่ต้องคอยดูแลให้ดี
น้องมีปัญหาเรื่องต่อมไทรอยด์ เลยต้องใช้ยาตัวนี้
ฉันสังเกตว่าช่วงนี้น้องไม่ค่อยถ่ายเท่าไหร่
เลยต้องใช้ยาเหน็บเล็กๆ อันนี้
ต้องใช้ยาเหน็บด้วยเหรอ
อย่าเพิ่งมองนะ ยังมียาสมุนไพรด้วย…
พวกเขาไม่รับสายอีกแล้วเหรอ
- เหลือเชื่อเลย - คุณบีอามาแล้ว
หวัดดีค่ะ คุณบีอาใช่ไหม
คนที่โทรหาเรา 83 ครั้ง บอกว่าไม่มีใครมาซ่อมอินเทอร์เน็ตเลย
- ยินดีที่รู้จักค่ะ - มาได้ซะทีนะ
- เน็ตฉันล่มมาสิบวันแล้ว - ฉันสิที่ควรบ่น
ฉันมาที่นี่เจ็ดครั้งแล้ว ใช่ไหม
อะไรนะ สามีฉันบอกไม่มีใครมาเลย
คุณบีอา เราโทรหาแล้วแต่เขาไม่รับสายเลย
เป็นอะไร ไหวไหมคะคุณ
- เป็นอะไรไหม - ไม่เป็นไร
ฉันไม่เป็นไร เชิญสิคะ
เกิดอะไรขึ้นเหรอ
สามีฉันลืมจ่ายค่าไฟ เลยโดนตัดอินเทอร์เน็ต
ฉันจ่ายไปแล้วแต่ยังใช้ไม่ได้เลย
เปล่า ฉันหมายถึงหัวใจคุณเต้นรัวเลย
ใต้ตาก็คล้ำ คุณดูเศร้ามากนะคะ
เส้นเลือดที่คอก็โป่งด้วย
ฟังนะ ฉันไม่ชอบยุ่งเรื่องคนอื่นหรอก ขอโทษที
แต่ชีวิตฉันเริ่มก้าวไปข้างหน้า…
จะพูดยังไงดี
เมื่อผู้หญิงคนนึงเข้ามาในชีวิตฉัน
ไม่ ฉันสบายดี ทุกอย่างเรียบร้อยดี ขอบคุณที่ถามนะ
เคยได้ยินชื่อก็อดเดสพุสซี่ไหม
ก็อดเดสพุสซี่เหรอ
คุณก็ด้วยเหรอ ฉันได้ยินชื่อนี้เป็นครั้งที่สองแล้ว
นั่นแหละ
เมื่อต้องการความช่วยเหลือ
ก็อดเดสพุสซี่จะหาทางติดต่อเราได้เสมอ
เอาละ อินเทอร์เน็ตคุณใช้ได้ปกติแล้ว
ลองเช็กดูแล้วบอกด้วยนะคะ
สวยจัง
แม่เจ้า
- ขอโทษที - ไม่เป็นไร
ไม่เคยมีใครซ่อมอะไรให้ฉันมานานแล้ว
ฉันรู้ค่ะ
แต่ฟังนะ
ถ้ายุ่งกับอินเทอร์เน็ตของผู้หญิงคนนึง ก็เท่ากับยุ่งกับพวกเราทุกคน
เซ็นตรงที่กากบาทค่ะ
ที่รัก
โอเค ว่ามา
มีคนมาซ่อมอินเทอร์เน็ตหลายครั้งแล้ว อันโตนิโอ
คุณต้องตั้งใจฟังกริ่งประตู กับอินเทอร์คอมมากกว่านี้นะ
- คุณไปซูเปอร์มาร์เก็ตมารึเปล่า - เปล่า
ฉันไม่เข้าใจ
คุณคงเข้าใจถ้าคุณเป็นศิลปิน บีอา
ผมกำลังหัวแล่น ผมจะเสียสมาธิไม่ได้
ถ้าอยากได้ผู้ช่วยก็จ้างเอาสิ ผมเป็นสามีคุณนะ
ดูนี่สิ
ในที่สุดไฟสร้างสรรค์ผมก็ติดอีกแล้ว
วันนี้ฉันเจอเรื่องหนักมากเลยที่ทำงาน
ช่วงนี้ฉันเจออะไรหนักจริงๆ
- วันนี้ฉันไม่สบายด้วย… - บีอา ขอร้องล่ะ
ตอนนี้ผมหัวแล่นสุดๆ เอาไว้คุยกันทีหลังเถอะ
ขอล่ะนะ
- อรุณสวัสดิ์ค่ะ - อรุณสวัสดิ์ค่ะ
ฉัน…
ฉันไม่ได้นัดไว้ค่ะ
ฉันอยากเจอหมอจริงๆ ขอพบเขาได้ไหมคะ
เขาไม่อยู่ค่ะ
หมายความว่าไง เขาไม่อยู่
เขาไปโดยไม่บอกคนไข้เลยเหรอ ทำได้ไง
เขาต้องไปค่ะ
เขาต้องไป
ฟังนะ…
ฉันต้องการใบสั่งยา คุณออกให้ได้ไหมคะ
น่าเสียดายที่ทำไม่ได้ค่ะ
แต่ฉันต้องการยาจริงๆ เขียนใบสั่งให้สักใบไม่ได้เลยเหรอ
ต้องประทับตาของหมอด้วยค่ะ
และลายเซ็นเขาด้วยใช่ไหม
อ่อ
แค่ใบเดียวนะ
ฉันเขียนไม่ได้ค่ะ
ก็ได้
โอ๊ย
(ก็อดเดสพุสซี่)
ให้ตายสิ
ที่นี่หาฉันเจออยู่ได้
ยินดีต้อนรับค่ะบีอา
ยินดีต้อนรับ
หวัดดีค่ะ
ว้าว ฉันรู้สึกพิเศษจัง
รู้ชื่อฉันได้ยังไง
คุณจองชื่อนี้มาไม่ใช่เหรอ
- อ่อ - ค่ะ
ใช่แล้ว
รู้สึกยังไงบ้าง
ฉันก็…
มากอดหน่อย
ฉันจะดูแลคุณเอง มา
- เชิญตามสบายนะคะ - ขอบคุณค่ะ
เชิญนั่งค่ะ
แล้ว… ที่นี่ทำอะไรกันเหรอคะ
- ไหล่ตึงเชียว - ค่ะ
ไหล่ตึงแปลว่าขาดความเห็นอกเห็นใจตัวเอง
ทำให้หัวใจเต้นผิดจังหวะและเจ็บหน้าอก
หลังช่วงล่างอักเสบ
แปลว่ามีปัญหากับการเดินหน้าต่อไป และการพูดสิ่งที่คิดจริงๆ
ท้องอืด ไม่ได้ขับถ่ายเลยเหรอ
- ไม่ - เข้าใจละ
ขับถ่ายไม่ออกแปลว่าคุณมีปัญหา
ปล่อยวางสิ่งที่ไม่มีประโยชน์ต่อคุณแล้ว
ทุกอย่างมันติดอยู่ในนี้
ใต้ตาคล้ำ
ลมหายใจแห้ง
ใต้ตาคล้ำหมายถึงนอนไม่หลับ
คุณนอนไม่หลับ เพราะกล้ำกลืนเรื่องไร้สาระไว้เยอะ
จักระรากของคุณไม่ปกติ
เวลาคุณร้องไห้ในห้องน้ำอย่างไม่มีเหตุผล
ก้อนเนื้อตรงใกล้ๆ สะดือของคุณ
ก้อนเนื้อที่ช่วงขาหนีบ…
ดูเหมือนคุณไม่ได้ถึงจุดสุดยอดมา…
สิบเอ็ดเดือน แปดวันกับห้าชั่วโมงแล้ว
นานจัง
แต่ฉันจะแก้ไขให้
ก็อดเดสพุสซี่…
หลอกลวงทั้งเพ
(เปโดร เปาโล เร็วเข้า มาช้าตลอดเลย)
โทรศัพท์ฉัน
มันเอาโทรศัพท์ฉันไป
โทรศัพท์ฉัน ใครก็ได้ช่วยที
มันเอาโทรศัพท์ฉันไป
จะบ้ารึไง เอาโทรศัพท์ฉันคืนมานะ
เอาโทรศัพท์ฉันคืนมา
- แกขโมยโทรศัพท์ฉันไป - เดี๋ยว
- เอาคืนมาสิ - โอ๊ย หยุดนะ
ผมจะโทรเรียกตำรวจมาจับคุณ
เอาโทรศัพท์ฉันมา ฉันจะโทรเอง
- เอาคืนมา - ขอโทษๆ
เอาไปๆ นี่โทรศัพท์คุณ
ว้าว สุดยอดเลย
- มีเวลาสักครู่ไหม - อะไรเนี่ย บีอา
ที่จอดรถฉัน ฉันอยากได้คืน
ที่จอดของคุณเป็นของขวัญต้อนรับที่ผมให้ปาโลม่า
เป็นอันจบนะ ได้เดินซะบ้างก็ดี
จะได้ช่วยคุณลดน้ำหนักไง
งั้นทำไมไม่ยกที่ของคุณให้เธอล่ะ
- พูดงี้ก็เห็นแก่ตัวนะ - อ๋อเหรอ
ใช่สิ
แต่ถ้ามันเป็นปัญหานัก ผมจะหาทางแก้ที่ยุติธรรมให้
- เยี่ยม - ปาโลม่าจะได้ไม่รู้สึกงี่เง่า
- รู้สึกงี่เง่าเหรอ - ใช่
- ฉันนี่แหละที่รู้สึกงี่เง่า เปโดร เปาโล - ทำไม
เพราะไม่มีตำแหน่งไหนสูงกว่าฉันแล้ว
ยกเว้นตำแหน่งคุณ เจ้าของนิตยสาร
และคุณกลับยกที่จอดรถฉันให้ยัยเด็กคนนั้น
ไม่เลย
ฝีมือของก็อดเดสพุสซี่แน่นอน ดูก็รู้
- คุณทำหน้าหม้อกับผู้หญิงพวกนี้มาทั้งชีวิต - เปล่านะ คุณพูดเรื่องอะไร
ฉันเป็นคนทำงานแทนคุณ เปโดร เปาโล
ทำมาไม่รู้กี่ปี แต่เงินเดือนฉันก็ยังเท่าเดิม
ผมไม่ผิดนะ คุณก็รู้ว่าตลาดนิตยสารออนไลน์มัน…
ฉันไม่รู้ บอกมาสิ
มันไม่เฟื่องฟูเท่าไหร่
อ๋อเหรอ เพราะงั้นคุณถึงซื้อรถบีเอ็มเหรอ
เปล่า บีเอ็มเป็นการเสียสละส่วนตัว
ที่ผมอุตส่าห์ทำ
คุณก็รู้ ในวงการนี้
สิ่งสำคัญที่สุดคือสร้างภาพว่าประสบความสำเร็จ
ผมเลยต้องทำ
คิดว่าง่ายนักเหรอที่ต้องบริหารจัดการทุกคน ท่ามกลางสายตามากมาย
คิดว่าผมชอบนักเหรอ เปล่าเลย
หัวเราะไปเถอะ แต่ผมทำเพื่อบริษัทนะ
เพื่อพวกคุณทุกคน และเพื่อคุณด้วย
- บริหารเหรอยะ - ใช่ บริหาร
- แล้วไง - เปโดร เปาโล…
ชีวิตคุณมีแต่กินร้านอาหารที่แพงเกินเหตุ
กับพวกคนที่น่าสมเพชพอกับคุณ
เดี๋ยวนะ
อย่างเดียวที่คุณจัดการคืออาหารที่คุณกิน
- ใช่ไหมล่ะ พ่อพุงพลุ้ย - เดี๋ยว หยุดนะ
เอาน่า มาพูดกันตรงๆ เลย พ่อเด็กเส้น
- ทายาทตัวน้อยของพ่อ - แล้วไง
- ผมไม่ผิดนะ - อยู่ตรงนี้ได้ก็เพราะได้มรดกที่บ้านมา
ผมทำงานหนักที่บริษัทของพ่อนะ
พ่อคุณต่างหากที่ทำงานหนัก ขอให้เขาไปสู่สุคติ
อย่าพูดถึงพ่อผมแบบนั้นนะ
ที่จริงก็ไม่แน่ใจนะว่าเขาควรไปสู่สุคติรึเปล่า
ถ้าเขาเลี้ยงลูกนรกอย่างคุณ เขาก็คงจะเหยียดเพศและโง่พอกัน
พูดกันตรงๆ เลยนะ คุณเรียนธุรกิจ เพราะไม่รู้จะทำอะไรใช่ไหมล่ะ
ผมยังเด็กอยู่นี่ ตอนนั้นผมแค่ 35 เอง
ฉันช่วยกู้หน้าคุณกับสปอนเซอร์มาหลายปีแล้ว
คุณไม่เคารพใครเลย คุณมันน่าสมเพช
- คุณมัน… - ไม่ต้องๆ ใจเย็นๆ
ใจเย็นๆ
ผมรู้ว่าเกิดอะไรขึ้นที่นี่
เมนส์จะมาใช่ไหม
- ว่าไงนะ - ไม่รู้… เมนส์รึเปล่าล่ะ
ผู้หญิงอารมณ์แปรปรวนช่วงนี้นี่
พวกคุณไม่ได้เมนส์มาพร้อมกันเหรอ มันบ้าไปแล้ว
ฉันไม่ได้มีเมนส์
ไอ้จั๊ดง่าว
วัยทองล่ะ
ผมไม่รู้ด้วยซ้ำว่าวัยทองเริ่มเมื่อไหร่
ทำแบบนี้ทำไม เดี๋ยว กลับมาก่อน
- จะไปแล้วเหรอ - ใช่
- ทำไม - ฉันจะไปแล้ว
โชคดีนะ เปโดร เปาโล
กับการเป็นคนเหยียดอายุ เกลียดผู้หญิง เหยียดเพศ
ทั้งที่เป็นเจ้าของนิตยสารเพื่อผู้หญิง
อยากขำให้กรามค้าง สัปดาห์เดียวคุณก็ล้มละลายแน่
เดี๋ยว คุณหาเรื่อง…
สัปดาห์เดียว
เพิ่งเกิดเหตุดราม่าครั้งใหญ่ที่มีนามาอิสค่ะ
ฉันบอกว่าไม่อยากถูกถ่ายไง
- แรงมากแม่ เริ่ดเวอร์ - อ๋อเหรอ
คุณไปที่นั่นมาใช่ไหม สุดยอดเลย
อย่ามายุ่งกับฉัน หมดยุคการถ่ายทุกอย่างไปแล้วไม่ใช่เหรอ
ยินดีด้วยบีอา คุณผ่านการทดสอบแล้ว
ทดสอบอะไร ฉันไม่เข้าใจคุณพูดอะไร
รู้อะไรไหม ฉันไม่สนแล้ว
อะไรยะ
ตัวแม่
ฉันทำอะไรลงไป
บีอา เกิดอะไรขึ้น
เกิดอะไรขึ้นเหรอกาเบรียล ฉันไม่ไหวแล้ว
ฉันเหลืออดแล้วกับพวกยูทูบเบอร์ ติดแฮชแท็ก อินฟลูเอนเซอร์ กับ…
ฉันเหนื่อยแล้วกับการพยายามทำทุกอย่าง เพื่อให้คนโง่ๆ มีความสุข!
หายใจลึกๆ คุณกำลังแพนิคแล้ว
- อย่ามาแตะต้องตัวฉัน - เกิดอะไรขึ้น
เกิดอะไรขึ้นเหรอ ฉันมีค่าใช้จ่ายนะ กาเบรียล
สามีฉันก็ขี้เกียจตัวเป็นขน ไม่ยอมขยับนิ้วทำอะไรเลย
น้องสาวที่พูดจาออดอ้อนเหมือนเด็กๆ เวลาต้องการให้ช่วยอะไร
เจ้านายงี่เง่าที่ไม่ขึ้นเงินเดือนให้ฉันมาสิบปีแล้ว
- คุณก็อีกคน - ผมเหรอ
ใช่ คุณที่ไม่ยอมเอาฉัน แต่ก็ไม่ยอมเลิกยุ่งกับฉันซะที
ผมไม่ผิด คุณเป็นคนทิ้งผมไปเองนะ
ตอนนั้นเราเป็นวัยรุ่น
ฉันให้โอกาสคุณเป็นพันครั้ง
แต่คุณบอกว่าไม่ชอบผู้หญิง ที่พึ่งพาตัวเองได้ไม่ใช่เหรอ
งั้นทำไมฉันรู้สึกถึงตรงนี้ของคุณ เวลาเรากอดกันล่ะ
บีอา
เป็นอะไรเนี่ย คุณไม่เคย… พูดจาแบบนี้ทำไม
เพราะมันคือความจริง กาเบรียล
และความจริงก็ไม่ได้หรูหรา เรียบร้อย และขี้อายเหมือนวาเลนตินา โอเคไหม
มันคือความจริงนี่
แต่อะไรที่เหลืออยู่ของปิตาธิปไตย ในหัวใจของผู้ชาย
จะเลือกแต่งงานกับคนอย่างวาเลนติน่าเสมอ
ไปเอามาจากไหนว่าวาเลนติน่าขี้อาย
วาเลนติน่าเป็นผู้หญิงที่อ่อนหวาน สุภาพ ใจดี
ไงคะที่รัก
คุณเห็นฉันเป็นแบบนั้นเหรอ ผู้หญิงที่น่ารัก สุภาพ จิตใจดี
ฉันก็คิดเหมือนกัน อ่อนหวาน สุภาพ จิตใจดี
ตลกจังบีอา ฉันก็คิดกับคุณแบบนั้นเหมือนกัน
ที่จริงนะ กาเบรียลพูดถึงคุณไว้อย่างนั้นเลย
ตอนที่ฉันปรี๊ดแตก
เพราะเขาไม่ยอมเก็บของตัวเองให้เรียบร้อย
เขาพูดว่า "คุณน่าจะอ่อนหวาน สุภาพ ใจดีกว่านี้ให้เหมือนบีอา"
"เธอใช้ชีวิตกับสามีอย่างมีความสุขนะ"
พอกันที ผมพอแล้ว
ผมเลิกพยายามทำความเข้าใจ และช่วยพวกคุณแล้ว พอกันที
หวัดดีค่ะ
คุณตามฉันมาทำไม
เพราะฉันอยากรู้ว่าทำไมคุณไม่ให้ฉันแทรก
ทำไมต้องให้ล่ะ
มันเรียกว่ามารยาทพื้นฐานน่ะ
ฉันไม่สนมารยาทพื้นฐานบ้าบออะไรหรอก ยัยบ้า
ถ้าไม่อยากโดนฉันขวางทาง
ก็ออกจากบ้านให้เร็วหน่อยสิ
และไสหัวไปซะก่อนฉันจะซัดให้หน้าหงาย
มีปัญหาอะไรนักหนา
ปัญหาของฉันคือฉันอยากเห็นหน้าเหี่ยวๆ ของคุณ
และบอกให้คุณสำเหนียกเอาไว้ว่าคุณมันน่าสมเพช
พ่อแม่กับเพื่อนคุณก็ทนคุณไม่ได้
คุณทนตัวเองไม่ได้ด้วยซ้ำ
คุณเลยเดินร่อนทำเสียบรรยากาศ ด้วยหน้าเหี่ยวๆ ของคุณ
คิดว่ารถห่วยๆ สะเหล่อๆ ของคุณ ทำให้คุณดีกว่าคนอื่น
แต่ไม่เลย คุณมันก็แค่คนชั้นต่ำ
ไม่มีใครอยากได้เครื่องเพชร บ้านหรือหน้าเหียกๆ ของคุณหรอก
คนเราแค่อยากไปทำงานแล้วก็กลับบ้าน เพราะมีชีวิตกัน
ไม่เหมือนคุณ ที่คิดว่าคุณมีชีวิต แต่ก็เป็นแค่เศษสวะน่าสมเพช
ไม่รู้ว่าก็อดเดสพุสซี่ทำอะไรกับฉันไว้
ฉันสบายดีนะ แต่ถ้ามีใครยั่วโมโห ฉันก็กลายร่างเป็นเดอะฮัลค์เลย
ระวังให้ดีละกัน
ฉันดูโซเชียลมีเดียของนางแล้ว นางไม่มีผู้ติดตามเลย
ฉันทำสิ่งที่ไม่เคยคิดว่าจะทำได้
ฉันเข้าไปในออฟฟิศของเปโดร เปาโล ระเบิดไปหมดว่าฉันรู้สึกยังไง
ใส่ทุกอย่างที่ผุดขึ้นมาในหัวเลย
นึกภาพฉันเล่นใหญ่ออกไหมล่ะ
เธอก็รู้ว่าฉันทำแบบนั้นไม่เป็นหรอก
- โรเบอร์ต้า - จ้ะ ขอโทษที
ติอาโกขู่จะบล็อกฉัน บล็อกไปแล้วด้วย
- งี่เง่าชะมัด - เพื่อนรัก ฟังนะ
มองตาฉันเวลาเราคุยกันหน่อยได้ไหม
- โรเบอร์ต้า - อือ
- ฟังอยู่รึเปล่า - ฟังอยู่ ว่ามาสิ
- เมื่อกี้ฉันพูดว่าอะไร - พูดมาสิ
ไม่ เมื่อกี้ฉันพูดอะไร โรเบอร์ต้า
เธอต้องเข้าใจนะว่า ฉันก็เจอเรื่องแย่อยู่ เอาคืนมา
เอาคืนมา บีอา
ฟังนะโรเบอร์ต้า
ทุกครั้งที่ฉันมีปัญหา
เธอไม่เคยมองตาฉันได้เลย
เธอหมกมุ่นอยู่กับเรื่องของตัวเอง รู้ตัวบ้างไหม
เอาจริงเลยนะ โรเบอร์ต้า เธอสนใจแต่ตัวเอง
ยังกับเธอเป็นคนเดียวที่มีปัญหา
คนเดียวที่เหงาและต้องการเพื่อนมาระบาย
แต่ฟังนะ โรเบอร์ต้า
ไม่มีใครทนเธอได้หรอก
เธอสนใจแต่ตัวเอง เอาแต่ใจและเห็นแก่ตัว
แล้วเธอจะทำยังไง ทิ้งไปเหรอ หรือบล็อกฉันเหมือนติอาโก
ฉันนี่โง่จริงๆ
เยี่ยมเลย เรากลับมาพูดถึงเธออีกแล้ว
โอเค ก็ได้
ยายเขาปลดบล็อกฉันแล้ว เป็นลางดีรึเปล่านะ
หยุดนะ
บีอา อย่าเชียวนะ
บีอา
ทำงี้ได้ไง เธอก็รู้ว่าฉันยังผ่อนค่าโทรศัพท์อยู่
- โรเบอร์ต้า - ฉัน…
ครั้งหน้าที่เราคุยกัน
ฟังที่ฉันพูดบ้าง
เชี่ย
อันโตนิโอ ลูกชายคุณทำห้องนั่งเล่นฉันเละ ยังกับเป็นสนามรบแล้ว
- ไปคุยกับเขาเดี๋ยวนี้ - มาฉลองกันเถอะ
ในที่สุดหัวผมก็แล่นอีกแล้ว
- ฉันกำลังคุยกับคุณอยู่นะ - ผมก็คุยกับคุณอยู่
ใจเย็นๆ คุณเครียดเกินไปแล้ว
งั้นช่วยให้ฉันผ่อนคลาย แล้วสอนมารยาทลูกชายคุณซะสิ
โอเค แต่มันสุดยอดเลยนะ
เมื่อศิลปินกลับมาหัวแล่นอีกครั้ง หลายจากหัวตื้อไปห้าปี
ดูนี่สิ
ดี เดี๋ยวค่อยกลับมาดูภาพวาดคุณทีหลัง
- แต่คุณไม่ได้ดูด้วยซ้ำ… - ตั้งใจฟังหน่อย ฉันพูดกับคุณอยู่
- ลูกชายคุณโดดเรียนอีกแล้ว - แล้วไง เขาโตเป็นหนุ่มแล้ว
ตอนอายุเท่าเขา คุณไม่เคยทำบ้างเหรอ
การไม่ทำอะไรเลยไม่ถือว่าเป็นการกระทำนะ
การไม่ทำอะไรเลยคือการคิดทบทวนชีวิต บีอา
มันคือการยอมสละ ปล่อยวาง ผ่อนคลาย
ชีวิตคนเราไม่ต้องมีแต่เรื่องเครียดๆ น่าเบื่อ ไร้สีสันนี่
ทำใจให้สบายน่า
เข้าใจละ ทำใจให้สบายใช่ไหม
- นั่นแหละ - ทำใจสบายๆ นะ
- ใช่ - ตามนั้นนะ
- นั่นแหละ - ถ้าคุณต้องการอย่างนั้น
- เอาเลย - งั้นฉันก็จะทำใจสบายๆ
ฉันจะทำใจสบายๆ สุดๆ เลย ว้าว
จะกลายร่างเป็นสัตว์ ปล่อยวางให้สบายเลย
สัตว์ที่จ่ายบิลไม่ได้ ไปร้านขายของชำไม่ได้
- นึกแล้วว่าคุณต้องทำแบบนี้ - สัตว์เหมือนคุณ
อย่าหาเรื่องนะบีอา ผมต่างหากที่ควรบ่น
งั้นก็พูดมาเลย
ดูสิว่าเมื่อก่อนเราเคยเป็นยังไง
เราเคยใกล้ชิดกัน มีเซ็กซ์กันประจำ
คุณเคยคลั่งผมมาก
เดี๋ยวนี้คุณเข้ามาคุยกับผม เหมือนผมเป็นพี่ชายคุณ เป็น…
ลูกชาย
- ผมไม่ได้จะพูดอย่างนั้น - ใช่ เหมือนลูกชาย
ฉันยอมทนเรื่องบ้าบอแบบนี้เพื่อลูกเท่านั้น
แต่แค่จนถึงลูกสี่ขวบนะ
เพราะพอห้าขวบ ลูกก็ช่วยเหลือตัวเองได้มากกว่าคุณแล้ว
พอได้แล้ว
พอสามขวบ ลูกก็วาดรูปเก่งกว่าคุณแล้ว
- อะไรนะ - สามเดือนวาดได้แค่สามเส้นโง่ๆ เนี่ยนะ
คุณพูดเรื่องอะไร คุณไม่รู้เรื่องศิลปะเลย
ผมไม่เสียเวลาอธิบายหรอกว่า มันไม่ใช่สามเส้นโง่ๆ
โอเค เบื้องหลังสามเส้นโง่ๆ มีความเจ็บปวดอยู่มากมายนะบีอา
เจ็บอะไร
เจ็บสิ
ที่ฉันรู้สึกตรงนี้สิคือความเจ็บปวด ที่ต้องแบกรับภาระแทนคุณ
ฉันจ่ายค่าเช่ามาหนึ่งปีแล้ว
เพราะคุณไม่มีแรงบันดาลใจ หางานทำไม่ได้
นี่คืองานผม
แถมยังต้องทนลูกชาย ที่น่าสังเวชไม่เอาไหนของคุณอีก
แม่เขาส่งเขามาอยู่ที่นี่ เพราะแม้แต่นางก็ทนเขาไม่ได้
ฉันไม่ทนแล้ว
- คุณจะพูดอะไร - ฉันจะพูดว่า…
ตั้งใจฟังนะ
- ออกไปจากบ้านนี้เดี๋ยวนี้ - อะไรนะ
แล้วเอาไอ้ตัวแสบนี่ไปด้วย
อย่า… นิโกลัส เธอไม่ได้ตั้งใจหรอก
ทำไมต้องพูดกับเด็กแบบนั้นด้วย
เด็กเหรอ ไหนบอกว่าเขาเป็นหนุ่มแล้วไง
- ฉันพูดความจริงทั้งนั้น - นี่ ใจเย็นๆ กันหน่อยได้ไหม
มาใจเย็นๆ กันก่อน เราไม่ไปไหนทั้งนั้น
พอที ผมรู้ว่าเกิดอะไรขึ้นที่นี่
ผม…
- ขอถามอะไรหน่อยได้ไหม - ได้
สัญญานะว่าจะไม่โกรธ
ฉันโกรธไปแล้ว
สัญญาได้ไหมว่าจะไม่ยิ่งโกรธ
ถามมาซะที
คุณมีเมนส์รึเปล่า
ทำไมทุกครั้งที่ผู้หญิงโมโหขึ้นมา
ผู้ชายถึงคิดว่าเป็นเพราะเมนส์ตลอด
- เป็นความคิดที่โง่มาก - ไม่โง่เลย บีอา
เรารู้ว่าช่วงนี้คุณอารมณ์อ่อนไหวมาก แค่นั้นเอง
ไม่เห็นไร้สาระตรงไหนเลย
- เข้าใจละ อ่อนไหวสินะ - ใช่
ฉันอารมณ์อ่อนไหวสุดๆ เลยสินะ อารมณ์อ่อนไหว เป็นคำที่เพราะจริงๆ
ความอ่อนไหว ศิลปินชอบใช้คำนั้นกันนัก
งั้นฉันจะแสดงให้ดูละกัน
- ฉันจะแสดงให้ดู - หยุดนะบีอา ผมพูดจริง
ฉันจะแสดงอารมณ์อ่อนไหวให้ดู
- เกิดอะไรขึ้น - ฉันจะทำให้ดู
บีอา ไม่ตลกนะ หยุดนะบีอา
- ฉันอ่อนไหวมาก - บีอา อะไรวะเนี่ย
- เจ๋งเลย - ทำอะไร
- ฉันรักการเป็นศิลปิน - บีอา ขอร้องล่ะ
- นี่ชีวิตผมนะ - ฉันจะขีดเขียนให้ทั่วชีวิตคุณเลย
ไปเตรียมตัวสิ ฉันจะจัดงานแสดงศิลปะให้คุณ ในอีกสองชั่วโมง
บีอา หยุดนะ
ตาผม บีอา
อ่อนไหวๆ
อะพาร์ตเมนต์นี้เจ๋งมากนะ พ่อ
เดี๋ยวเธอก็สงบสติเอง เป็นช่วงนั้นของเดือนน่ะ
ฉันไม่ได้มีเมนส์โว้ย
- รีบไปกันก่อนเธอจะปาของใส่เราเถอะ - โอเค
(ปกป้องโดยเทพี)
(ตี 4:22 น.)
เอาน้ำแข็งมารึเปล่า
น้ำแข็งอะไร ฉันอยากคุยกับเลาร่า
หมายถึงดีเจเลาเร็กซ์เหรอ
ใช่ ดีเจนั่นแหละ ดีเจคนนั้นเลย
เดี๋ยว วันก่อนคุณเดินสะดุดผมไม่ใช่เหรอ
ขอโทษนะ ขอเข้าไปหน่อย
เลาร่า
ขอโทษนะ
ขอโทษนะ นี่
เฮ่เลาร่า
(ฟรีวายฟาย)
(ล็อกอิน บีอาส์เพลส รหัสผ่าน: บีไอเอ1234)
มิน่าล่ะเน็ตถึงช้า
เลาร่า
ถอดออก ฉันพูดอยู่
ไม่ต้องอ่านปาก ฟังฉัน
- เลาร่า ฉันอยากนอน - ฮะ
คืนนี้ฉันจะได้นอน โอเคนะเลาร่า ต่อให้ฉันต้องทำอะไรรุนแรงก็ตาม
- อ๋อเหรอ - เออ
จะทำอะไร โทรเรียกตำรวจรึไง
ว่าไงหนุ่มๆ
หรือจะเรียกคุณเฟร์นันโด ผู้จัดการตึกดี
เขาอยู่นั่นไง ใช่เลยคุณเฟร์นันโด
หรือจะเรียกเอลิโอ คนเฝ้าประตูล่ะ
ระวังนะเอลิโอ ครั้งที่แล้วฉันต้องหามคุณเลย
หรือโรซาน ผู้ช่วยผู้จัดการล่ะ แต่ปากนางไม่ว่างอยู่นะ
ฉันเห็นแล้ว เลาร่า
แต่ฟังนะ ฉัน… ฉันรู้สึกแปลกๆ จริงๆ
ฉันกลัวตัวเอง ดังนั้น เบาเพลงลงหน่อย
ท่อนดรอปมาแล้ว…
เลาร่า
อะไรวะ ไม่แฟร์เลย
- โรคจิตชัดๆ แค่ปาร์ตี้เอง - ใจเย็นๆ ดิป้า
"ก็แค่ปาร์ตี้"
- อะไร - กลับบ้านไปมนุษย์ป้า
อะไร จริงๆ เลย
ขอตัวนะ
เพลงกลับมาแล้ว
ขอโทษนะ
(เอทิลแอลกอฮอล์)
เอาน้ำแข็งมาเหรอ
ฉันเอาของที่ดีกว่ามาด้วย
นั่นอะไร
ไม่นะ อะไรวะบีอา ให้ตายสิ นี่ยังผ่อนไม่หมดนะ
อะไรเนี่ยบีอา
บีอา ไม่นะ
บีอา ฉันจะเบาเสียง เบาแล้ว เบาสุดๆ เลย
อย่านะๆ
- ให้ตายสิบีอา - กลับบ้านไป ยัยบ้า
เฮ่ทุกคน ได้เวลากลับแล้ว
ปาร์ตี้จบแล้ว เอานี่ไปหน่อยไหม สักจิบไหม
ว่าไงที่รัก อ้าว อย่าขู่กันสิ
ดูนี่สิ
แขกของเธองอนแล้วนะ
เร็วเข้าสิวะ ปาร์ตี้จบแล้ว ไม่เข้าใจรึไง
- ถามจริง - ฉันต้องหามือถือ
เลาร่า
- วางลงนะ - อะไร
อย่านะ
นี่เหรอ
- อย่านะ - ไม่ชอบเหรอ
- ไหนดูซิ - ดับซะเถอะ
ไหนดูซิ
- ดับเถอะ - เลาร่าที่รัก
เธอขู่บ้านแม่เลี้ยงเดี่ยวกับลูกสองคนเลยเหรอ
บ้านของครอบครัวเลยนะ
แย่จัง
ไปนอนซะ จบนะ
เพราะพรุ่งนี้ เธอต้องตื่นมาเกล้าผมทุเรศๆ โอเคนะ
(เวลา 14:14 น. - 28 องศาเซลเซียส)
(เวลา 14:17 น. - 28 องศาเซลเซียส)
(เวลา 14:25 น. - 28 องศาเซลเซียส)
(เวลา 14:31 น. - 28 องศาเซลเซียส)
โอ๊ย
แมว
(น้องบาร์บารา ไงพี่)
(สายที่ไม่ได้รับ น้องบาร์บารา)
(สายที่ไม่ได้รับ กาเบรียล)
(น้องบาร์บารา คิดถึงทอมมี่จังเลย)
(กาเบรียล โทรหาผมด่วนเลย)
(น้องบาร์บารา บีอา เราต้องคุยกันเดี๋ยวนี้)
(น้องบาร์บารา ฉันเกือบถึงบ้านแล้ว)
(น้องบาร์บารา พี่อยู่ไหน)
ทอมมี่
มานี่ซิเจ้าเหมียว
แมวอยู่ไหนนะ มานี่สิ
นี่ ทอมมี่
มานี่
นี่ ทอมมี่
อยู่นี่เองเจ้าตัวขี้เกียจ
ไม่นะ
ไม่นะ บ้าจริง
ไม่นะ…
บ้าจริง
พี่ เซอร์ไพรส์จัง
ฉันเซอร์ไพรส์มากกว่า กลับมาเร็วเชียว
ลูกชายฉันเป็นยังไงบ้าง คิดถึงแม่ไหมลูก
เล่ามาสิ ทริปเป็นไงบ้าง
ก็ดีนะ ขอฉันดูลูกหน่อย
เจ้าตัวเล็กนี่คิดถึงเธอมากนะ
ขอฉันอุ้มหน่อยสิ
เธอคงเหนื่อยมากแล้ว ไปอาบน้ำ เก็บของเถอะ
แล้วค่อยมาเล่นกับแมว
ฉันเหนื่อยนะ แต่ขอดมคอน้องหน่อย
แมวมีกลิ่นแบบนั้นที่ไหนล่ะ เธอก็รู้
น้องชอบอยู่ในอ้อมแขนฉันนะ ให้เราอยู่ด้วยกันอีกหน่อยเถอะ
- ส่งแมวฉันมา บีอา - ปอร์โตอเลเกรสวยไหม หนาวหรือร้อนล่ะ
ฉันไม่เคยไปเลย คนหน้าตาดีไหม
ส่งแมวฉันมาซะที เลิกทำตัวบ้าๆ น่า
มานี่สิลูกแม่ ทอมมี่ลูกรัก
ทอมมี่
เดี๋ยวนะ ทอมมี่
- ทอมมี่ - เสียใจด้วยนะ
ฉันเจอมันในสภาพนี้แล้ว
สภาพยังไง
- พี่ทำอะไรเขา - ฉันไม่ได้ทำอะไรเลย
ทอมมี่ตายแล้วเหรอ
- พี่เอายาให้น้องกินรึเปล่า - ฉันลืม
พี่ลืมเอายาให้น้องกินเหรอ
ถ้าพี่ดูแลไม่ได้ ทำไมไม่บอก ฉันจะได้ถามคนอื่น
คนอื่นที่ไหน ฉันจัดการปัญหาให้เธอมาทั้งชีวิตแล้ว
งั้นทอมมี่เป็นตัวปัญหาเหรอ
- เธอก็รู้ว่าฉันปฏิเสธเธอไม่ลง - ยังดีกว่าตอบตกลงแล้วฆ่าทอมมี่นะ
อะไรนะ ฉันไม่ได้ฆ่า…
ฟังนะ ฉันทำพลาดไป ฉันไม่ได้เอายาให้มันกิน
แต่ไม่เอาน่า มันก็แค่แมว ไม่ใช่ลูกซะหน่อย
พี่ว่าไงนะ
ฉันขอโทษ
ฉันรู้ว่าพี่คิดว่าฉันน่าสมเพช แต่ใช่ว่าทุกคนจะมีชีวิตเพอร์เฟกต์อย่างพี่นี่
ใช่ว่าทุกคนจะมีสามีศิลปินรูปหล่อ
แถมได้ทำงานที่นิตยสาร หรือหน้าตาดี
ขอโทษด้วยถ้าฉันเป็นแค่คนที่มี… สัตว์เลี้ยง
- ฉันไม่ได้หมายความแบบนั้น - งั้นหมายความว่าไง
รู้อะไรไหม
เธอมันน่าสมเพชจริงๆ
ดูบ้านเธอสิ
มีแต่รูปเจ้าแมวนี่ แมวใส่เสื้อผ้า แต่งตัว
แมวก็คือแมว คนก็คือคน
ให้ตายเถอะ แมวเธอมันแก่ตาย ใช่ว่าโลกแตกซะหน่อย
บ้าจริง ฉันขอโทษ
ฉันสับสนมาก ไม่รู้ว่าพูดอะไรออกไป
- ฉันขอโทษ - กล้าพูดกับฉันอย่างนั้นได้ยังไง
ฉันเป็นน้องสาวพี่นะ
พี่ก็รู้อยู่แล้วว่า ฉันรักสัตว์มากกว่าคน รู้ไหมว่าทำไม
เพราะคนเรามันใจร้าย
- ไม่นึกเลยว่าพี่จะ… - เป็นมนุษย์
ในที่สุด
ใช่
นั่นแหละ ฉันก็เป็นมนุษย์คนนึง ฉัน…
รู้ไหมว่าฉันใช้เวลากี่ปี
ฝืนตัวเองให้เป็นหุ่นยนต์ ที่อ่อนหวาน น่ารัก ฉลาด จิตใจดีแบบนี้
ฉันไม่ได้อะไรขึ้นมาเลย
ที่จริงฉันได้แค่สามีเฮงซวย เจ้านายงี่เง่า
มิตรภาพทางเดียว
เธอ แม่ของน้องแมว
ฉันขอโทษ
- ออกไปจากบ้านฉัน - ฉันไม่ได้ตั้งใจ ฉันขอโทษ
ไปให้พ้นหน้าฉัน
ออกไป
บีอา
เป็นอะไรรึเปล่าคะ
เป็น
ฉันอยากให้คุณแก้อะไรก็ตามที่คุณทำกับฉัน
แต่ฉันไม่ได้ทำอะไรเลย อยู่ที่คุณเอง
ไม่มีทาง ฉันไม่ใช่คนแบบนี้
ทำไมที่นวดตอนนั้นถึงมีผลแบบนี้ล่ะ
ฉันไม่เที่ยวไปด่าว่าหรือระเบิดอารมณ์ใส่ใครนะ
เพราะความกลัว บางคน
ปิดซ่อนด้านที่นุ่มนวล เป็นมนุษย์ สงบนิ่งไว้ข้างใน
แต่ในทางกลับกัน คุณเกือบจะป่วยแล้ว
เพราะเก็บกดความโกรธ ความเกลียดชัง ความหงุดหงิดไว้ข้างใน
ฉันเข้าใจแล้ว ก็ใช่
แต่ฉันต้องการเพื่อน ต้องการงานของฉัน
ฉันอยากกลับไปเก็บกดทุกอย่างเหมือนเดิม
นั่นคือวิธีที่คนเราจะอยู่รอดในโลกนี้ และฉันอยากอยู่ในโลกนี้
อาการเจ็บหน้าอกหายแล้วเหรอ
หายแล้ว
ความกังวลที่คุณรู้สึก อาการนอนไม่หลับ อาการใจสั่น
ร้องไห้ตอนอาบน้ำโดยไม่มีสาเหตุ
อาการเจ็บหน้าอก ปวดเมื่อยตามร่างกาย ท้องผูก
อาการต้องการยาขั้นรุนแรง…
หายแล้วใช่ไหม
ใช่ หายหมดแล้ว
งั้นจะบ่นเพื่ออะไร คุณหายดีแล้ว
ไม่
ฉันทำร้ายคนที่ฉันรัก
คนเรายอมรับความจริงไม่ได้ บีอา
พวกเขายังไม่พร้อม
แต่นั่นแหละชีวิต วันรุ่งขึ้นคุณก็ขอโทษ แล้วชีวิตก็ดำเนินต่อไป
ไม่
ฉันอยากกลับไปเป็นเหมือนเดิม
มันยากนะบีอา ฉันทำไม่ได้
ไม่เอาน่า แก้ไขสิ่งที่คุณทำลงไปซะ
ฉันไม่ได้ทำอะไรเลย
คุณทำเอง
คุณสร้างทั้งหมดนี่ขึ้นมา ฉันว่าคุณก็ชอบด้วยใช่ไหม
แล้วแต่นะ
คุณพูดได้แค่นี้เองเหรอ
ไม่ มีอีกอย่างที่ฉันอยากพูด
คุณคือคนสำคัญ
คุณ บีอาคือสิ่งสำคัญที่สุด
อย่าลืมซะล่ะ
(รับเลี้ยงหนูไหม)
ได้สิ
เชิญ ไปก่อนเลย
ใครน่ะ
น้องรัก ฉันเอง พี่เธอไง
พี่ที่ไหน ฉันไม่มีพี่
เปิดประตูหน่อย ฉันมีอะไรมาฝาก
ถ้าไม่ใช่แมวของฉันที่ยังมีชีวิตอยู่ ฉันไม่สนหรอก
บาร์บารา เปิดประตูหน่อยนะ ขอแค่สองนาที
- ไม่ให้ฉันเข้าไปหน่อยเหรอ - ไม่ เพื่อเป็นการเคารพทอมมี่
- อะไรน่ะ - ก็…
นี่แหละเรื่องที่ฉันอยากคุยกับเธอ
ฉันรู้ว่ามันแทนทอมมี่ไม่ได้ แต่ฉันเพิ่งรับมันมาให้เธอ
พระเจ้า พี่มันงี่เง่าจริงๆ
คิดว่าสัตว์เลี้ยงก็เหมือนเฟอร์นิเจอร์ พอได้ตัวใหม่มาก็ไม่เป็นไรเหรอ
เปล่า ฉันรู้ว่ามันไม่ใช่อย่างนั้น แต่ดูมันสิ
ฉันไม่มีทางดูหรอก…
ให้ตายสิ พี่มันร้ายกาจที่สุด
น่ารักจังเลย
ตายแล้ว มาหาแม่นะ
ขอโทษนะลูก แม่จะรักลูกให้มากเลย
ตายแล้ว
กอดตัวกลมเลย ดูน้องสิ
น่ารักเนอะ
ใช่
ฉันขอโทษนะ
ฉันขอโทษที่วันนั้นฉันพูดกับเธอแบบนั้น
ฉันเสียใจด้วยเรื่องทอมมี่ ฉันรู้สึกผิดจริงๆ ฉันมันโง่
ฉันขอโทษ ฉันรักเธอนะ
ฉันมีเรื่องจะบอกพี่ สัตวแพทย์แวะมา…
เขาบอกว่าทอมมี่หัวใจวายเพราะน้ำหนักเกิน
โถที่รัก เสียใจด้วยจริงๆ
อือ ดังนั้นส่วนนึงก็เป็นความผิดของฉันเอง แต่พี่ก็ผิดด้วย เพราะพี่ไม่อยู่ที่นี่
ก็จริง
และเรื่องที่พี่พูด
พี่ยังเป็นคนแย่มาก แต่ก็เป็นพี่สาวฉัน
ฉันจะรักพี่เสมอ
เราจะรักพี่เสมอ
- ดีใจจัง - แต่เราจะไม่มีวันไปบ้านป้าบีอาแน่นอน
- นางมันร้าย - โกหกชัดๆ
- จริงนะ - ไม่จริง
- อยากอยู่ต่อหน่อยไหม - อยู่ไม่ได้
ฉันมีเรื่องสำคัญต้องทำ
- โอเคนะ - โอเค
- แล้วจะกลับมา - โอเค
บอกลาคุณป้าสิจ๊ะ
- บาย - บายค่ะป้า
โถลูกแม่
จริงเหรอ เยี่ยมไปเลย
งานฉลองเรากำลังคิดถึงคุณพอดีเลย
ฉลองเหรอ
- ใช่ - ฉันไม่เห็นเหตุผลที่ควรฉลองเลย
พอเปโดร เปาโลต้องบริหารนิตยสารโดยไม่มีฉัน เดี๋ยวก็ล้มละลายแน่
ฉันแนะนำให้นะ รีบหนีไปให้ไกลเลย
เอาเถอะ ฉันมาลาออก ต้องเซ็นที่ไหนล่ะ
ต้องเซ็นเยอะมาก มีอะไรให้คุณเซ็นเยอะสุดๆ แต่สำหรับการเลื่อนขั้นนะ
คุณผ่านการทดสอบ เพื่อเป็นหุ้นส่วนธุรกิจของฉันแล้ว บีอา
- เปโดร เปาโลไปไหนล่ะ - ฉันซื้อนิตยสารแล้วไล่เขาออก
ไม่มีทาง
อะไรนะ เป็นไปไม่ได้
นักลงทุนมีแต่พวกผู้ชายแก่ๆ เหยียดเพศทั้งนั้น
คุณทำให้พวกเขาหนุนหลังคุณได้ยังไง
ผู้หญิงทุกคนที่มีนามาอิสไปหาก็อดเดสพุสซี่กัน
แล้วก็ร้องเรียนเรื่องเขา หลังจากนั้น คณะกรรมการก็ตกลงกันง่ายๆ เลย
คุณว่าไงล่ะ
จะเอาด้วยไหม
อย่างแรกเลย ฉันรู้สึกเป็นเกียรติมากที่คุณเสนอ
และอายมากจริงๆ ที่ตัดสินคุณทั้งที่ไม่รู้จักคุณ
ฉันผิดเอง ขอโทษนะ
แต่ฉันคิดว่า…
เรามีมุมมองแตกต่างกันมากน่ะ
ไม่ค่ะบีอา เราต้องการผู้หญิงอย่างคุณ
ฉันต้องการใครสักคนที่เชื่อ ในเรื่องราวที่ยาวกว่าสองบรรทัด
คนที่จะสู้เพื่อให้ได้สัมภาษณ์แบบเจาะลึก
เราเป็นทีมที่ดีนะ บีอา
ลองคิดดูก่อนได้ไหม
ได้ ฉันสัญญาว่าจะลองคิดดู
ส่วนเรื่องวิดีโอของคุณ
พอเปิดเสียงดูก็ดีมากเลยนะ
ไม่นะ เดี๋ยวๆ
- ขอฉันถ่ายหน่อย - นึกแล้วเชียว ไม่เอา
ไม่ ปิดเถอะ
- น่านะ - ปาโลม่า…
ขอคุยกับบีอาได้ไหม
ขอตัวก่อนนะ
กาเบรียล
- ว่าไงบีอา - ไง เดี๋ยวก่อน
ฉันอยากขอโทษเรื่องที่พูดไปเมื่อวันก่อน
ไม่ใช่ว่าฉันเสียใจนะ แต่น้ำเสียงฉันมันผิด
ฉันอยากบอกด้วยว่า ขอให้คุณกับวาเลนติน่ามีความสุขกันมากๆ นะ
- โอเค - และ… คุณก็ถูกไล่ออกด้วยเหรอ
เปล่า
เธอบอกว่าจะให้ผมอยู่ในทีมต่อไป แต่เธอจะคอยจับตาดูผม
ดีนี่
ฉันยิ่งชอบเธอมากขึ้นทุกวัน
อีกเรื่องนึงนะ บีอา วาเลนติน่าบอกว่าเธออยากห่างกันสักพัก
ที่จริงผมก็ยินดีนะ เพราะว่าผมก็…
ผมสับสน หัวหมุนไปหมด
เอาเถอะ… คืนนี้ไปดินเนอร์กับผมไหม
กาเบรียล ฉันไม่…
ไม่รู้สิ
ฉันไม่ใช่ผู้หญิงอ่อนหวาน โอเคนะ
ฉันคิดว่าไม่มีทางกลับไปเป็นเหมือนเดิมได้
ฉันชอบที่เป็นแบบนี้
ต่อให้มันวุ่นวาย ตึงเครียด
และถึงจะมี…
เรื่องมากมายและความเปลี่ยนแปลง ที่เกิดขึ้นในชีวิตฉัน
ฉันไม่เจ็บหน้าอกแล้ว
และนั่น…
มันดีมาก
ผมต้องการคุณในแบบที่คุณเป็นมาตลอด บีอา
ผมไม่เคยตัดใจจากคุณได้เลย
แล้วผมจะโทรหานะ
- มีอะไร - มานี่ มีเซอร์ไพรส์
เปิดตู้เย็นสิ
แล้วมานี่
วางมือตรงนี้สิ
น้ำ…
อุ่นแล้ว ผมจ่ายบิลเรียบร้อย คุณไม่ต้องกังวลแล้ว
เดี๋ยวคุณจะต้องดีใจจนร้องไห้แน่ มาที่ห้องนั่งเล่นสิ
มาดูสิ
มาเร็ว บีอา
มันชื่อว่า "บีอา"
"ผมรักคุณ"
อ่อ
แล้วเส้นแดงนี่ เป็นการอุทิศให้กับประจำเดือนฉันเหรอ
- ไม่ใช่บีอา ผมขอโทษ โอเคนะ - อาการก่อนเมนส์มาของฉันล่ะ
มาเริ่มต้นกันใหม่นะ เพราะคุณก็พูดอะไรแรงๆ จนผมไม่ลืมเหมือนกัน
- อันโตนิโอ… - อย่า เดี๋ยวก่อน
เซอร์ไพรส์สุดท้ายแล้ว ผมสัญญา
ขั้นสุดท้าย มานี่
ผมทำพาสต้าจานโปรดของคุณ พุตตาเนสกา
กินกันเลยดีไหม
สงบๆ เหมือนเมื่อก่อน
อร่อยจัง
ใครสวยที่สุดจ๊ะ
ชอบพาสต้าที่ผมทำให้ไหม
ฉันพอแล้ว
กินอีกหน่อยสิ นี่พาสต้าโปรดของคุณนะ
ฉันพอกับคุณแล้ว
พอแล้วกับพาสต้า พอกันทีกับชีวิตแบบนี้ของเรา
ไม่นะบีอา
- มันจบแล้ว อันโตนิโอ - ไม่ ให้โอกาสผมเถอะ ผมเปลี่ยนได้
ฉันเชื่อคุณ
ฉันเชื่อจริงๆ นะ คนเราเปลี่ยนแปลงได้
และมันจะดีสำหรับคุณด้วย แต่ในความสัมพันธ์อื่น
เพราะเราไปกันต่อไม่ได้แล้ว ฉัน…
ฉันเลิกรักคุณแล้ว
ฉันหมดรักคุณแล้ว
มันจบลงแล้ว
ไม่ แต่มันกลับมาได้
อะไรๆ ก็กลับมาได้ บีอา
อย่างความสร้างสรรค์ของผมไง มันหายไปแต่ก็กลับมาแล้ว
และกลับมาดีกว่าเดิมอีก ที่รัก
อะไรๆ ก็กลับมาได้ บีอา
เชื่อผมเถอะ
ฉันไม่เคยคิดเลยว่าจะพูดแบบนี้
แต่ฉันเบื่อแม้กระทั่งหน้าหล่อๆ ของคุณด้วย
จำตอนที่เราเริ่มคบกันได้ไหม
เราเคยมีเซ็กซ์กันตลอดเวลา
ทุกอย่างดีมาก
อย่าโยนมันทิ้งไปเลย บีอา
ฉันจำจุดจบของชีวิตแต่งงานของเราได้
เมื่อเราเลิกมีเซ็กซ์กัน เพราะทุกอย่างมันแย่มาก
มันจบแล้ว
- เดี๋ยว คุณจะไปไหน - ข้างล่าง
ฉันจะลงไปนั่งเล่นข้างล่าง คุณจะได้มีเวลา
ล้างจาน เก็บของแล้วไปซะ
- แฮ่ - ชะอุ่ย คุณบีอา
ฟังนะ พออันโตนิโอออกไป
บอกเขาว่าห้ามเข้ามาเหยียบในตึกนี้อีก
- ได้ครับ - ทั้งเขาและลูกชายนิสัยเสียของเขา
- ได้ครับ - เข้าใจนะ
- ได้ครับ - เยี่ยม ดีมาก
(วาเลนติน่า บีอา นี่วาเลนติน่านะ)
(ลงมาคุยกันหน่อยได้ไหม)
- ว่าไง - ขึ้นมาสิ
นี่อะไร วาเลนติน่า
คืองี้นะบีอา ฉันมาหาเพราะอยากขอโทษ
ฉันคิดว่าฉันเสแสร้งมาตลอด
ความจริงคือฉันไม่ชอบคุณ คุณก็รู้มาตลอด
ฉันก็รู้ว่าคุณรู้
ฉันแค่อยากมาบอกคุณด้วยตัวเอง
โอเค วาเลนติน่า
คุณไม่ชอบฉัน ได้ ฉันรับไหว ไม่เป็นไร
เปิดประตูให้หน่อยสิ
ไม่ เปิดไม่ได้
เพราะมีอีกเรื่องที่ฉันอยากบอกคุณ
ฉันอยากบอกว่าคุณเป็นนางมารร้าย ที่ตัดสินฉันตลอดเวลา
ใช่ ครอบครัวฉันเคยมีเงิน แต่หมดตัวไปแล้ว
ฉันทำงานสายตัวแทบขาด เพื่อจ่ายค่าเล่าเรียนให้น้องชายและเลี้ยงดูแม่
ขณะที่คุณดูถูกฉัน ทำตัวสูงส่งกว่าคนอื่น
เพราะคุณทำงานที่นิตยสารน่ะเหรอ
ตายแล้ว วาเลนติน่า
คุณไปหาก็อดเดสพุสซี่มา
คุณรู้ได้ยังไง
สีหน้าคุณฟ้องชัดๆ
พอมองจากภายนอกก็ช่างงดงามจริงๆ
ไม่อยากเชื่อเลย บีอา คุณก็ไปหาเธอด้วยเหรอ
แน่สิ ไม่งั้นฉันจะตอกเปโดร เปาโล จนหน้าหงายได้ไงล่ะ
- บ้าจริง - บ้าไปแล้ว
ฉันขอโทษ
ฉันขอโทษที่ตัดสินคุณ
- ไม่เลย… - โอเคนะ ฉันขอโทษจริงๆ
ฉันชอบคุณนะ
จริงเหรอ
ฉันว่าฉันรับได้นะ
- ว้าว ก็อดเดสพุสซี่ - ตายละ
- ผู้ชายชอบให้เราเกลียดกันจังเลยเนอะ - ใช่
กาเบรียลเคยพูดว่าฉันเกลียดคุณไม่ได้ เพราะอารมณ์รุนแรง
จะทำให้หน้าสวยๆ ของฉันเหี่ยวย่น
- เขาพูดแบบนั้นเหรอ - ใช่
แต่เขาเคยพยายาม ทำให้ฉันเปลี่ยนใจเรื่องคุณไหมล่ะ
ถูกต้องเลย กับฉันก็เหมือนกัน
ทุกครั้งที่ฉันบอกเขาว่า คุณเป็นเด็กรวยเอาแต่ใจ หัวสูง จอมปลอม…
เขาไม่เคยปฏิเสธเลย
เขาไม่เคยบอกฉันเลยสักครั้งว่า คุณขยันและเลี้ยงดูครอบครัวตัวเอง
เวลาฉันเรียกคุณว่าเป็นนังมารร้ายอวดดี
เขาบอกฉันว่าอย่าพูดสบถ มันไม่เหมาะกับฉัน
- เหมาะกับคุณดีออก - จริง
จริงๆ นะ คุณสถบเก่งมาก
ให้ตายสิ รู้สึกดีมากเลยเนอะ แม่ง นี่สิปกติ แม่ง
โคตรปกติเลย
ใช่ "โคตร" ดูเบาไปหน่อยนะ
- เอาให้แรงกว่านั้น - นั่นสิ
- ต้องด่าออกมาแรงๆ เลย - โอเค
แล้วคุณสองคนเป็นไงบ้าง ฉันรู้ว่าคุณห่างๆ กันอยู่
เราเหรอ
บ้าจัง ฉันก็เพิ่งรู้นี่แหละ บีอา
พูดถึงก็มาเลย
(กาเบรียล ผมจะแวะไปหานะ)
คุณมาทำอะไรที่นี่
คุณรู้ได้ยังไงว่าฉันอยู่ที่นี่
ผมติดตั้งจีพีเอสในรถคุณ มันส่งสัญญาณมาที่มือถือผม
ผมเป็นห่วงที่คุณออกจากที่ทำงานดึกทุกคืน
ผมกลัวว่าคุณจะถูกปล้นหรืออะไรสักอย่าง
บ้าไปแล้ว กาเบรียล คุณตามรอยรถเธอเนี่ยนะ มันผิดกฎหมายนะ
แล้วทำไมคุณบอกบีอาว่าเราห่างๆ กันอยู่
เพราะผมไม่มั่นใจ โอเคไหม
เพราะผมเหยียดเพศ คุณพูดแบบนั้นไม่ใช่เหรอ
แต่ผมรักคุณทั้งสองคน
จริงๆ นะ
ผมมีความรักเหลือล้นขนาดนี้มันบาปเหรอ
ผมงี่เง่าเหรอที่ผมอยากมอบความรักให้มากมาย
แล้วแต่นะ กาเบรียล
วาเลนติน่าจะมีสิทธิมอบความรักเธอ ให้คนอื่นเหมือนคุณรึเปล่าล่ะ
งั้นก็ยิ่งง่ายเลย คุณสองคนหัวเราะคิกคัก สนิทกันอยู่ไม่ใช่เหรอ
เราสามคนมาสนุกกันหน่อยเป็นไง
เรามีอะไรกันทั้งสามคนเลยก็ได้
- อะไรนะ - ทำไมล่ะ
- อะไรเนี่ย - ผมเอาด้วยนะ
- ที่รัก… - เอาเลยๆ
ฉันจะแปลที่บีอาถามให้ฟังนะ เพราะเห็นชัดว่าคุณไม่เข้าใจ
ที่รัก ถ้าฉันอยากมอบความรักที่มีอยู่ในจิ๊มิ๊ฉัน…
วาเลนติน่า…
ให้ผู้ชายอื่นระหว่างที่คุณ พ่อคนที่อยากมีความสัมพันธ์แบบเปิด
บอกบีอาว่าเราห่างๆ กันอยู่ เพื่อที่คุณจะได้ไปคบกับเธอ
จะได้ไหมล่ะ
หรือคุณทำได้คนเดียวเพราะคุณมันโว้กเหลือเกิน
วาเลนติน่า ทำไมพูดจาแบบนั้นล่ะ
ถ้ามีผู้ชายอื่นเข้ามาเกี่ยวด้วย ผมก็ต้องยกเลิกงานแต่งแน่นอน
- ไม่มีปาร์ตี้ ไม่มีเค้ก ไม่มี… - ไม่ต้องห่วงหรอกที่รัก
ฉันจะทำสิ่งที่ผู้หญิงทำมา ตั้งแต่สมัยยายทวดของฉันแล้ว
ทำให้ชีวิตผู้ชายง่ายขึ้นไง
มันจบแล้ว กาเบรียล ไม่มีงานแต่งบ้าบอ ไม่มีอะไรทั้งนั้น
มันจบแล้ว โอเคนะ
- วาเลนติน่า กลับมา… - เริ่ดมาก
วาเลนติน่า หยุดนะ
สุดยอดเลย
สมัยนี้ชีวิตผู้ชายผิวขาวยิ่งอยู่ยากนะ
เออนี่ หารแท็กซี่กันไหม ผมไม่มีเงินเลย
ไม่ล่ะขอบคุณ ผมไม่ได้จนตรอกขนาดนั้น
โชคดีละกัน
นี่บีอาๆ รอเดี๋ยว
บีอา ไม่เอาน่า
เห็นไหม
คุณเลิกกับอันโตนิโอแล้ว ผมก็เลิกกับวาเลนติน่า…
ไม่คิดว่าถึงเวลาของเราแล้วเหรอ
ว่าไหม
คุณเลิกกับวาเลนติน่าเหรอ
ให้ตายเถอะ กาเบรียล
คุณบิดเบือนเรื่องจริงแบบนี้ได้ไง
- ไม่ดีเลย รู้ตัวไหม - ผมขาดคุณสองคนไม่ได้
คุณอยู่โดยไม่มีพวกเราก็ได้สบายมาก
อีกเรื่องนึงนะ เกือบลืมไป
ฉันยอมรับข้อเสนอของปาโลม่า ให้เป็นหุ้นส่วนกับเธอแล้ว
ดังนั้นตั้งแต่ตอนนี้นะที่รัก
คุณต้องหัดใช้ชีวิตโดยไม่มีงานด้วย
คุณโดนไล่ออกแล้ว
ไม่นะบีอา ไม่เอาน่าบีอา ไม่ต้องทำแบบนี้ก็ได้
ไม่จำเป็นเลย
การปฏิวัติ
(ก็อดเดสพุสซี่ การรักตัวเองคือการปฏิวัติ)
(โรเบอร์ต้า มูโญซเปิดเผย: ทิ้งมือถือ ค้นพบตัวเอง)
(ก็อดเดสพุสซี่)
- ตกลงค่ะ ฉันจะเป็นหุ้นส่วนกับคุณ - ไม่ใช่หุ้นส่วน
ฉันอยากให้คุณเป็นซีอีโอ เป็นเจ้านาย รองประธาน ไม่ว่าจะตำแหน่งอะไร
ประธานเป็นไง ประธานหญิงของบริษัทนี้
ฟังนะบีอา ฉันมีเงินและความคิดดีๆ
ก็จริง
แต่ฉันเพิ่งซื้ออีกสามบริษัทที่เกือบเจ๊ง เพราะเจ้าของผู้ชาย
ตายจริง
อาจจะเป็นปัญหาของคนรุ่นคุณก็ได้ แต่ฉันไม่ไหวแล้ว ฉันต้องการให้คุณช่วย
ไว้ใจฉันได้เลย แต่ฉันต้องถามอะไรก่อน
ฉันจะไม่ยุ่มย่ามกับความคิด และการตัดสินใจของคุณ
และคุณจะได้เงินเดือนสูงที่สุด
ไม่ เป็นเรื่องอื่นน่ะ
ฉันขอลาพักร้อนหนึ่งสัปดาห์
- พักร้อนอะไร อา - ใช่
ไม่ได้เหรอ
พักร้อนเนี่ยนะ บริษัทนี้เป็นของคุณแล้ว อยากทำอะไรกับชีวิตคุณก็เชิญเลย
คิดดูสิ เอางี้นะ
อยากไปนั่งรถเล่นไหม
นี่กุญแจรถบีเอ็มของเปโดร เปาโลเหรอ
ตอนนี้เป็นกุญแจรถบีเอ็มของคุณแล้ว
หยุดเลย
คำบรรยายโดย อรภาริน อ่อนกอ